Allen den, die disen brief ansehent oder hoͤrent lesen, ✳ kùnden wir, Hans Wernher vō Kùngstein, edelknecht, und Elsbett vō Hertenstein, sin eliche froͧw,
und vˀjehen offenlich mit disem brief, daz wir beide mit guͦtem willen und wolbedacht mit Margaretan vō Kùngstein, einer kloster froͧwen ze
Kùngsveld, min, des jetzgen̄ten ✳ Hans Wernhers vō Kùngstein, eliche tochter, frùntlichen uberkomen sien, ✳ der selbn̄ Margaretan, unser
tochtˀ, und ira erben eines steͣten, werenden koͤffs ewenklich ze kouffen gebn̄ habn̄ ✳ und gebn̄ ouch hin wissentlich mit disem brieff recht
und redlich ✳ fùr uns und alle uns₎ erben ✳ den halben teil ✳ des hofes, genant der Hoff ze Wile, by Aroͧw gelegen, mit steg, mit weg, mit acker,
mit matten, mit holtz, mit veld, mit wunn, mit weid, mit wasser, mit wasserrunsen, mit usfart, mit infart, mit allen sinen nùtzzen, zinsen,
rechten und zuͦ gehoͤrden, ✳ benempten und unbenempten, funden und unfunden, nùtzit usgenomen, ✳ giltet jeͣrlichs ze zinse der selb ✳ halbe teil
nùn pfunt guͦter stebler pfennig, dero git Uͤli Berchtold vō Aroͧw jeͣrlichs sechs pfunt, ✳ Hentzman Endveld zwey pfunt, fùnff schilling
und Werna Meygers, seͣligen, wib fùnfzehen schilling, und ist phand vō uns₎ gneͣdigen herschaft vō Oͤstˀrich, der selbn̄ uns₎ herschaft
wir ouch die losung vor behaben in disem koͧff, nach der phant brieff, dar uber gebn̄, lut und sag. und haben also vō der obgeñten
Margaretan, uns₎ tocher, umb den obgeñten hoff in rechtes koͧffs wise enphangen ✳ drisig und fùnff guldin, guͦt und geneͣme an gold, an
gewicht und an gebreͣch, die wir ouch in uns₎n guͦten nutzz gentzl̄ bekert habn̄. ✳ darzuͦ haͤt uns die obgenant uns₎e tochter wider gegeben
und lidig gelaͧssen ✳ ein march geltes ze Gowistein und zwey stuk geltes ze Kùttingen, dero wir sy ouch vormaͧls us bewiset und ze lipdinge
gegebn̄ hatten. und darumb so entzichen wir uns fùr uns und alle uns₎ erben ✳ uns₎s teils des vorgeñten hoffs, aller rechtung, vordrung
und an sprachen, ✳ so wir zuͦ dem selbn̄ hoff, ✳ zuͦ sinen nùtzzen, rechten und zuͦ gehoͤrden je gehatten odˀ fùrer jemer me gehabn̄ odˀ gewùnnen
koͤnden, und setzzen die obgẽnten Margaretan, uns₎e tochter, und ir erbn̄ in nutzlich gewer des obgeñten hofs und siner zuͦ gehoͤrden,
inn vō disshin ruͤwenklich inne ze habende, ze niessende, ze besetzzenne und ze entsetzende und ze vˀkoͤffen mit allen sinen nùtzzen, zinsen,
rechten und zuͦ gehoͤrden, alz ir bewert guͦt. wir loben ouch by guͦten truwen fùr uns und alle uns₎ erben, den obgeñten hoff, sin zins noch
zuͦ gehoͤrde niemer me an ze sprechen, die vorgeñten uns₎ tochter noch ira erben daran niemer mer gesumen noch ge irren mit worten noch
mit wercken, noch schaffen getaͧn heimlich noch offenlich in dehein wise. und entzichen uns ouch harumb aller hilf, aller rechten, aller
usszùgen, ✳ fùnden und geverden, aller stugken und artikeln, da mitte wir odˀ jemand andˀs vō uns₎n wegen wider disen kouff und
brieff in dehein wise gereden odˀ getuͦn koͤnden aͧn all gevˀd. wir, die jetzgeñten Hans Wernher vō Kùngstein und Elsbett, sin
efroͧw, ✳ loben ouch by guͦten tˀwen fùr uns und alle uns₎ erber, der obgeñten uns₎ tochter und ira erbn̄ des vorgeñten halbn̄ Hoffs
ze Wile mit siner zuͦ gehoͤrde recht wˀen ze sinde, recht und guͦt werschaft ze gebende und ze tuͦnd nach dem rechten aͤn allen
stetten, geͣgen aller menglichm̄, wo, wēne und wie digk inen werschaft durft beschikt und es an uns gevordret wird,
aͧn ir kosten und schaden und aͧn all gevˀd. es ist ze wissende, daz wir, die egeñten ✳ Hans Wernhˀr vō Kùngstein und Elsbett, sin efroͧw,
gelopt habn̄ fùr uns und alle uns₎ erbn̄, ✳ ein jetklich personen, ✳ so disen brieff inne haͧt mit gunst, wissende und willen der vorgeñten
Margaretan, uns₎ tochter, odˀ ir erbn̄ ✳ und des urkunde haͧt, ✳ es sye vō geistlichen odˀ weltlichen richtern, ✳ by disem kouff laͤssen ze belibende und ir war und steͣte ze haltende ✳ alle stugk und artikel, ✳ so an disem brieff geschribn̄ staͧnd, ze gelicher wise alz uns₎ tochter
aͧn all gevˀd. hie by warent ✳ hˀr Hēman vō Mùlinen, ritter, Uͦlrich vō Heidegg und Walthˀr vō Hunwil, edelknecht, und Johans
Trùllˀey, ✳ seͣshaft ze Aroͧw. und des alles ze warem urkund haͧn ich, der vorgeñt Hans Wˀnhˀr vō Kùngstein, min eigen ingesigel fùr mich
und min erbn̄ und ouch fùr die egeñten Elsbetten, min efroͧwē, alz in vogtes wise und fùr ir erbn̄ offenlich gehenkt an disen brieff, ✳ an des
selbn̄ mines emans und vogtes ingesigel mich, die jetzgeñten Elsbetten, wolbenuͤget. ditz geschach und ist dirre brieff gebn̄ an samstag
vor sant Michels tag, in dem jar, do man zalt vō Cristz gepùrt vierzehenhundert und vier jar. ✳